kardosdrur/scandi-wiki huggingface dataset:
Andor Lilienthal

Andor Lilienthal (født 5. maj 1911, død 8. maj 2010) var en ungarsk stormester i skak. I sin lange karriere spillede han mod ti mandlige og kvindelige verdensmestre, iblandt hvilke han besejrede Emanuel Lasker, José Raúl Capablanca, Aljekhin, Max Euwe , Mikhail Botvinnik, Vasilij Smyslov, og Vera Menchik.

Mest kendt er gevinstpartiet fra Hastings 1935 mod José Raúl Capablanca, hvor han med 20. exf6 ofrer sin dronning. Kombinationen er bl.a. kopieret af kommende verdensmester Bobby Fischer i hans parti mod nylig ex-verdensmester Mikhail Tal i Bled 1961 . Partiet havde stor betydning for Fischer, da han aldrig før havde vundet over Tal. Fischer tabte f.eks. 0-4 til Tal i kandidatturneringen i Bled 1959. Da Bobby Fischer i 1992 under hans match mod Boris Spassky så Lilienthal blandt tilskuerne, hilste han med orderne "Pawn e5 takes f6!" . Efter matchen boede Fischer i Ungarn og opbyggede et venskab til Lilienthal – trods Lilienthals jødiske oprindelse.

Lilienthal trænede fra 1951 til 1960 den kommende verdensmester Tigran Petrosjan. Trods Petrosjans gode resultater i perioden som f.eks. deltagelse i kandidattureningerne i 1953, 1956, 1959 og vinder af sovjetmesterskabet i 1959, så er trænerskiftet til åbningsteoretiker Isaak Boleslavskij ofte betegnet som årsagen til Petrosjans erobring af verdensmesterskabet i 1963. Lilienthal skriver i sine erindringer, at han ikke følte, at han havde ydet en ringe indsats. Ingen tvivl om Boleslavskijs evner indenfor åbningsteori, men til gengæld havde Lilienthal den taktiske forståelse, som var blevet nedprioriteret af den tidligere træner Artjil Ebralidse.

Igor Bondarevskij og Lilienthal delte førstepladsen i sovjetmesterskabet i 1940 foran bl.a. Keres, Smyslov, Boleslavskij, Botvinnik og Kotov. Det blev ifølge ChessMetrics  Lilienthals bedste præstation. Bondarevskij er mest kendt for sin elev Boris Spassky, som efterfulgte Tigran Petrosjan, som verdensmester. Smyslov og Botvinnik blev verdensmestre. Keres blev skakkens kronprins pga. flere andenpladser i kandidatturneringer. Aleksandr Kotov vandt senere i 1948 også sovjetmesterskabet og er derudover kendt for sit forfatterskab og sin rolle som kombineret spiller, sekundant og KGB-agent . 

Lilienthal var en hyppig gæst i verdens top-10 fra 1934 til 1941. De bedste skakår blev taget af 2. verdenskrig. Lilienthal er netop ikke placeret blandt alletiders top-100 på ChessMetrics .

Modsat Salo Flohr og Paul Keres blev Lilienthal ikke tvunget til Sovjetunionen efter krigen. Lilienthal rejste til Sovjet allerede i 1935.

Noter

Eksterne henvisninger 

 

Skakspillere fra Ungarn
Personer fra Moskva
Team Sydhavsøerne

|
Team Sydhavsøerne er en håndboldklub fra Lolland-Falster, der i sæsonen 2013/14 spiller i herrernes 1. division i håndbold. Holdet spiller deres hjemmekampe i enten Rødbyhavn Sportshal eller i Maribo-hallerne.

Klubben blev stiftet i 2003, hvor holdet startede i 2. division. Efter et år, hvor holdet konsolliderede sig, rykkede man i sommeren 2005 op i den landsdækkende 1. division. Det blev til to sæsoner i den næstbedste række. I sommeren 2007 satsede klubben med ny træner og flere indkøb, hvilket ikke gav resultat. Faktisk endte en sæson plaget af skader hos stamspillere, med nedrykning.

I 2. division var man dog suveræne – og blev det første danske hold, der slog det nye storhold AG København i en divisionskamp. Det skete både ude og hjemme. I hjemmekampen i Maribo den 21. januar 2009, var der totalt udsolgt med 1.800 tilskuere.

Herretruppen 2022/23

Transfers herrertruppen

Kilder 
 Klubbens hjemmeside
 Div. sider på Inforsport 

Håndboldklubber i Danmark
Lolland Kommune
Etableret i 2003
Er du klogere end en tiårig?

Er du klogere end en tiårig? er et tv-program, hvor voksne personer skal besvare spørgsmål, der er baseret på skolepensum for en ca. tiårig, kategoriseret efter fag.

Tv-formatet er udviklet af den amerikanske tv-kanal FOX, hvor programmet første gang blev sendt den 27. februar 2007 under navnet Are You Smarter Than a 5th Grader?. Programmet opnåede hurtigt høje seertal, og blev efterfølgende produceret i en lang række lande, herunder i Danmark. 

Den danske udgave blev sendt på TV3. Den største gevinst i den danske version var kr. 1.000.000.

 1.000 kr
 2.000 kr
 5.000 kr
 10.000 kr
 25.000 kr
 50.000 kr
 100.000 kr
 175.000 kr
 300.000 kr
 500.000 kr
 1.000.000 kr

Tv-quizzer
TV3-programmer
Gameshows fra Danmark
Gameshows fra USA
Danske tv-serier fra 2000'erne
Danske tv-serier fra 2010'erne
Tv-programmer fra Fox Broadcasting Company
Elz

Elz er et geografisk navn der bruges om flere steder i Tyskland.

 Elz ved Rhinen, er en flod der har sit udspring i Schwarzwald og løber ud i Rhinen.
 Elz (Neckar), en flod med kilde i Odenwald og som løber ud i Neckar.
 Elzbach, også kendt som Elz er et mindre vandløb med udspring i Eifel og som løber ud i Mosel.
 Elz (Westerwald) er en kommune i Landkreis Limburg-Weilburg i Hessen ved floden Lahn.
Kobberrose

 
Kobberrose (Rosa glauca) er en løvfældende busk med en åben, overhængende vækst.

Beskrivelse 
Barken er først rødlig med blå dug og få, helt rette eller svagt krumme torne. Senere bliver den rødbrun, og gamle grene kan få en grålig, opsprækkende bark. Knopperne er spredtstillede, røde og ganske små, skjult bag akselbladene. 

Bladene er uligefinnede med elliptiske småblade og savtakket rand. De er rent røde i udspring, men skifter snart farve og bliver blågrå med røde ribber på oversiden og mørkt grålige på undersiden. Høstfarven er gul til orangerød. Blomstringen sker i juni-juli, hvor blomsterne sidder enkeltvis og endestillet på kortskud. De er regelmæssige og 5-tallige med lyserøde kronblade. Frugterne er ovale, orangerøde hyben.

Rodnettet er vidt udbredt med kraqftige hovedrødder og mange siderødder.

Højde x bredde og årlig tilvækst: 2,00 x 2,00 m (35 x 35 cm/år).

Hjemsted 

Arten er udbredt i lysåbne overdrev og sætere på bjergene fra Pyrenæerne via Alperne, Jurabjergene og Vogeserne over Appenninerne til Karpaterne. Desuden er planten naturaliseret i Skandinavien, herunder Danmark. Arten er knyttet til neutral jord med et ringe indhold af næringsstoffer. 

Den findes i 1.300 m højde i Pinetadalen i de østlige Pyrenæer sammen med bl.a. Blå Stormhat, Finbladet Stormhat, Hunde-Rose, Hvid Staudeklematis, Peberbusk, Petasites niveus (en art af Hestehov), Prægtig Klokke, Ulve-Stormhat og Ægte Lavendel

Note

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Røde blomster
Haveplanter
Buske
Rose
Kønsopdelt arbejdsmarked

Kønsopdelt arbejdsmarked er betegnelsen for det fænomen, at kvinder og mænd ikke er jævnt fordelt på arbejdsmarkedet, men derimod ofte fordeler sig i henholdsvis kvindefag og mandefag. Der er her tale om horisontal kønsopdeling. Kvindefag er eksempelvis områder som omsorg, kontorarbejde og humaniora. Mandefag er eksempelvis områder som håndværkerfagene og tekniske fag.

Indenfor det samme fagområde kan kvinder og mænd også foretrække forskellige jobfunktioner (vertikal kønsopdeling). Typisk vil kvinder udføre de mere rutineprægede jobfunktioner, mens mænd oftere vil arbejde som ledere eller specialister.

Eksterne henvisninger 
 Kvindefag og mandefag lever videre hos unge
 Det kønsopdelte arbejdsmarked – rapport fra Socialforsknings instituttet

Erhvervsliv
Køn
PAOK F.C.

PAOK FC (grundlagt i 1926) er en græsk fodboldklub, der ligger i Thessaloniki i Grækenland. Den er en afdeling af P.A.O.K., der også har afdelinger for bl.a. basketball, volleyball, svømning, brydning og håndbold.

Den har lige siden grundlæggelsen spillet i den bedste række og har vundet to græske mesterskaber i 1976 og 1985 samt fire pokalmesterskaber i 1972, 1974, 2001 og 2003. 

Desuden holder den rekorden i Grækenland for flest deltagelser i den græske pokalfinale, hvor klubben tolv gange har stillet op i finalen.

Klubben har også damehold i fodbold, som spiller i Grækenlands øverste række og har rekorden som det mest vindende hold.

P.A.O.K.s resultater i græsk herrefodbold 2000 - 2019

Superligaen

Pokalturneringen
PAOK vandt pokalturneringen i 2001, 2003 og 2017.

Kendte spillere 
  Georgios Georgiadis, Dimitris Salpingidis, Christos Karipidis, Nikolaos Frousos, Dimitrios Zografakis, Giorgos Zisopoulos, Theodoros Zagorakis, Zisis Vryzas, Leonidas Vokolos, Stylianos Venetidis, Lambros Vangelis, Giorgos Toursounidis, Panagiotis Tsalouchidis, Christos Terzanidis, Giannis Gitsioudis, Panagiotis Glikos, Ioannis Gounaris, Elias Atmatsidis
  Constantinos Charalambidis, Ioannis Okkas, Elias Charalambous, Yiasoumis Yiasoumi, Panayiotis Engomitis, Stefanos Voskaridis, Liasos Louka
  Sérgio Conceição
  Bruno Cirillo, Mirko Savini
  Paul Cominges
  Ruud Knol

Kilde 

Fodboldklubber i Grækenland
Etableret i 1926
Thessaloniki
Bjergby (Mors)

Bjergby er en landsby på det nordlige Mors i Limfjorden med , beliggende fire kilometer nord for Øster Jølby, 16 kilometer nord for Nykøbing og 20 kilometer syd for Thisted.

Byen ligger i Region Nordjylland og hører til Morsø Kommune. Bjergby er beliggende i Bjergby Sogn.

I Bjergby kan man finde den omkring 150 årige gamle friskole som bygger på den grundtvig-koldske tankegang. Der går omkring 85 elever på Bjergby Friskole

Radio Limfjords hovedbygning kan man også finde i den lille landsby Bjergby. Radio Limfjord laver lokalt radio til alle beboerne på Mors, Thisted og Salling.

I Bjergby finder man også ting som det gamle fodboldstadion, grusgraven (med skydebane og hundetræning), Sahara (bliver brugt til Sankt Hans og andre begivenheder), Det gamle Forsamlingshus, der bliver brugt til Banko, fællespisning og andre selskaber som dillitant og revy.

Kilder 

Byer i Morsø Kommune
Boston University

Boston University er et privat universitet i Boston i staten Massachusetts, USA. Universitetet har omkring 32.000 studerende og 7.500 ansatte.

Universitetet blev grundlagt i 1839 af metodistkirken i Bromfield Street i Boston. Siden 1972 har universitetet været åbent for kvindelige studerende på alle uddannelser, men allerede i 1878 blev Anna Oliver som den første kvindelige teolog uddannet på stedet. En af de mest kendte alumner fra Boston University er Martin Luther King, der fik sin doktorgrad her i 1955. Alexander Graham Bell, der opfandt telefonen, var professor ved universitetet. 

Det nuværende universitetsområde er beliggende ved Charles River og blev opført 1939-1948.

Noter

Eksterne henvisninger 

 Boston Universitys hjemmeside

Etableret i 1838
Universiteter i Massachusetts
University
Le Tigre

Le Tigre er et amerikansk electroclash og punk band dannet af Kathleen Hanna (tidligere Bikini Kill) og Johanna Fateman i 1998. Sadie Benning var medlem af bandet fra 1998 til 2001. Fra 2001 har JD Samson været medlem. Bandet meddelte, at de efter at have afsluttet en Europaturne i 2005 ville holde pause. Le Tigre turnerede ikke igen og gik officielt i opløsning i 2011.

Le Tigre er kendt for deres tilhørsforhold til den feministiske Riot Grrrl-bevægelse som Kathleen Hanna er en af hovedkræfterne bag. Sangenes tekster kredser om emner som politik, feminisme og homoseksualitet.

Historie 
Bandet blev oprindeligt dannet med henblik på at være back up band for Kathleen Hannas soloprojekt Julie Ruin.

Dokumentarfilmen The Punk Singer (2013) instrueret af Sini Anderson handler om Kathleen Hannas rolle i Riot grrrl-bevægelsen og den musikscene, der udsprang af bevægelsen.

Sange 
Deceptacon indgår i en festscene i Joachim Triers film Reprise (2006)

Udgivelser 
 1999 – Le Tigre
 2001 – Feminist Sweepstakes
 2004 – This Island

Eksterne henvisninger 
 Officiel hjemmeside

Punkgrupper fra USA
Vodstrup

Vodstrup er en landsby på det østlige Mors i Limfjorden med , beliggende to kilometer nord for Nykøbing og to kilometer syd for Tødsø. Desuden ligger byen 27 kilometer syd for Thisted.

Byen ligger i Region Nordjylland og hører til Morsø Kommune. Vodstrup er beliggende i Tødsø Sogn.

Kilder 

Byer i Morsø Kommune
Lødderup

Lødderup er en landsby på det østlige Mors i Limfjorden med , beliggende fire kilometer vest for Nykøbing og fire kilometer øst for Vils.

Byen ligger i Region Nordjylland og hører til Morsø Kommune. Lødderup er beliggende i Lødderup Sogn.

Fra gården Damgaard stammer familie Riis, hvor Johannes Riis er den litterær direktør for Gyldendal.

Kilder 

Byer i Morsø Kommune
Galeries Lafayette

Galeries Lafayette, egentlig Les Galeries Lafayette Haussmann, er en fransk kæde af stormagasiner med i alt 63 butikker verden over med butikken på Boulevard Haussmann i Paris' 9. arrondissement. 

Lafayettes historie går tilbage til 1893, hvor Théophile Bader og Alphonse Kahn åbnede en lille tøjbutik på hjørnet af rue La Fayette and Chaussée d'Antin. Forretningen udvidedes i 1896, således at man rådede over 5 etager med i alt 96 afdelinger inklusiv bibliotek og tesalon. Den 33 meter høje kuppel i byzantisk-inspireret stil er bygningens vartegn. I 1950'erne blev der udvidet med to etager, ligesom de første elevatorer blev installeret. I dag er stormagasinet i Paris på 10 etager og er kædens flagskib. Der er afdelinger i flere franske byer. 

Stormagasinet har været en vigtig aktør i den franske modebranche og har bl.a. stillet lokaler til rådighed for yngre og lovende modeskabere. Det har bl.a. Daniel Hechter, Pierre Cardin, Cacharel og Yves Saint-Laurent nydt godt af.

I 1998 åbnedes en afdeling i Berlin, der er tegnet af Jean Nouvel.

Eksterne henvisninger 

 Galeries Lafayettes hjemmeside

Stormagasinkæder
Detailvirksomheder fra Frankrig
9. arrondissement
Etableret i 1894
Farsalos

Farsalos eller Farsalus, i dag Farsala eller Pharsala (græsk: Φάρσαλα) er en by tæt ved den græske flod Aliakmonas.

Slaget der i 48 f.Kr. gav republikken et stort skub mod afgrunden, og det var et vendepunkt i romersk historie. Generalerne Pompejus Magnus og Gajus Julius Cæsar havde på slagmarken 11 legioner hver, men Pompejus' græske legioner var alle fuldtallige og udgjorde 45.000 mand, hvoraf kavaleriet (extraordinarii) var ca. 4.000-5.000. Cæsars legioner var på ca. 22.000 mand med et tusind ryttere. De var dog langt mere kamphærdede fra deres tid i Gallien.

Cæsar måtte på grund af de færre soldater strække sine legioner, for at Pompejus' kavaleri ikke skulle omringe dem. Slaget blev sat i gang, da Pompejus nægtede at flytte sine tropper, og Cæsar satte sine legioner ind i et angreb på tohundrede fod for at undgå massiv beskydning. På en mere end halvanden km lang strækning stødte romerske legionærer sammen. Cæsar vandt.

Byer i Grækenland
Elz (Neckar)

Elz er en flod i den tyske delstat Baden-Württemberg og er biflod til Neckar fra højre, med en længde på 34 kilometer. Floden har sit udspring i Odenwald og løber gennem byerne Mudau, Limbach og Mosbach, før den munder ud i Neckar i Neckarelz, som hører til Mosbach. Elz har en højdeforskel fra kilde til udløb på 407 meter.

Elz har store årstidsbetemte udsving på vandmængden; f.eks var der i 1985 en mindste vandmængde ved Mosbach 31. oktober på 0,38 m³/s i gennemsnit og den største 1. februar på 23,83 m³/s.

Floder i Baden-Württemberg
Lily Allen

Lily Rose Beatrice Allen (født 2. maj 1985 i Hammersmith, London) er en engelsk singer-songwriter.

Allens gennembrud blev hjulpet godt på vej af MySpace, hvor hendes første single, "Smile", kom ud til en bredere offentlighed. Singlen blev udgivet i 2006. Samme år kom hendes første album, Alright, Still, mens opfølgeren It's Not Me, It's You udkom i 2009.

Eksterne henvisninger 
 
 

Singer-songwritere fra Storbritannien
Sangere fra England
Sangskrivere fra Storbritannien
Musikere fra Capitol Records
Redwood

Redwood kan hentyde til flere artikler:

 Rødtræ – (Sequoia sempervirens) – er et stort stedsegrønt nåletræ med korte almindelige nåle og en trævlet bark – på engelsk Coast redwood – verdens højeste træ er af denne art, (vestlige USA)
 Mammuttræ – (Sequoiadendron giganteum) – er et stort stedsegrønt nåletræ med skælagtige nåle og en blød trævlet bark – på engelsk Giant redwood – verdens største træ er af denne art (vestlige USA)
 Redwood National Park – en række store parkarealer i Californien, USA
 Redwood City – by i Californien, USA

På engelsk indgår navnet redwood i navnet på en 3. art, dawn redwood der på dansk hedder Vandgran.
Tiziano Ferro

Tiziano Ferro (født 21. februar 1980 i Latina) er en italiensk popsanger.

Sangere fra Italien
Flugplatz Heide-Büsum

Flugplatz Heide-Büsum, også benævnt Heide-Büsum Airport (IATA: HEI, ICAO: EDXB), er en regional lufthavn 5 km nord/øst for Büsum, 12 km syd/vest for Heide, Kreis Dithmarschen, i delstaten Slesvig-Holsten, Tyskland.

Lufthavnen bliver primært brugt til sportsfly og svævefly.

Ostfriesische Lufttransport har regelmæssigt flyvninger på ruten til Flugplatz Helgoland på øen Helgoland.

Eksterne henvisninger 

 Flugplatz Heide-Büsum officiel hjemmeside 

Lufthavne i Tyskland
Luftfart i Slesvig-Holsten
Hvedeklid

Hvedeklid er skaldele fra hvedekerner. Hvedeklid er en god kilde til kostfibre.

Hvedeklid har ingen bageevne og anvendes derfor mere som supplement i brød/boller, hvor man ønsker at øge indholdet af kostfibre og give brødet smag og saftighed.

Se også 
Klid

Korn
Peristaltik

Peristaltik er tarmens bevægelser, der transporterer den fordøjede føde (afføring) gennem tarmkanalen. Peristaltikken styres af det autonome nervesystem.

Fordøjelsessystemet
Den Armenske Apostolske Kirke

Den Armenske Apostolske Kirke (armensk: Հայաստանեայց Առաքելական Եկեղեցի, Hajastaneajts Arakelakan Jekeghetsi) officielt: En Hellig Universel Apostolsk Ortodoks Armenske Kirke eller Den armenske ortodokse kirke er et kristent trossamfund i Armenien, der med sine otte mio. medlemmer er landets største. Den er desuden den største religion blandt armeniere, der lever i andre lande, i diaspora.

De første kirkesamfund i Armenien blev grundlagt i 1. århundrede, og kirken er apostolsk. Armenien var et af de første lande, kristendommen nåede: allerede i 287 konverterede kong Trdat III til kristendommen, og i 301 blev landet det første, der fik kristendom som statsreligion. Den hellige Gregor Lysbringeren (257-332) medvirkede til, at kongen blev helbredt og sørgede med kongen for, at den første kirke blev opført og indviet i 305.
Kirken blev etableret af to af Jesu apostle: Thaddæus og Bartholomæus. De skal have missioneret i landet mellem år 40 og 60. At det liturgiske sprog blev armensk, skyldes i høj grad katholikos Isak den store. Indtil 400-tallet, hvor Isak den store var ved magten, var det liturgiske sprog syrisk. Den armenske bibel bygger på en oversættelse af Peshitta, den syriske bibel. Til forskel fra mange vestlige kirker har den armenske kirke antaget læren om monofysitisme. Teologisk er den beslægtet med den koptiske kirke i Egypten og den assyriske kirke i Mellemøsten.

Kirkens overhoved benævnes katholikos. Der findes to rivaliserende katholikoi: det vigtigste med sæde i Ejmiatsin i Armenien og et andet i Antelias ved Beirut. Siden 1999 har Karekin II været patriark af Ejmiatsin og Armenien og dermed kirkens højeste overhoved, mens Aram I har været patriark af Kilikien og Mellemøsten og indtager det næstøverste embede.

Kirken har en menighed i Danmark.

Eksterne henvisninger 

 Migrantmenigheder/Københavns Stift/Armensk menighed
 Dansk Armeniermission – folkekirkeligt missionsselskab der støtter den Armenske Apostoliske Kirke 

Armenske Apostolske Kirke
Kirke
Nikola Pašić

Nikola Pašić (serbisk: Никола Паши) (født 18. december 1845 i Zaječar, død 10. december 1926 i Beograd) var en serbisk politiker, der var konseilspræsident i Serbien og senere Jugoslavien i fem perioder fra 1891 til sin død. Han var desuden leder af Det Radikale Parti.

Han var i eksil 1883-1889, men blev benådet og var herefter premierminister og borgmester i Beograd. Politisk stod han for samarbejde med Rusland og markerede i årene op til udbruddet af 1. verdenskrig sin modstand mod Østrig-Ungarns udenrigspolitik. I 1915 nødvendiggjorde krigen, at han flygtede til Korfu, hvor han dannede en serbisk eksilregering. I 1917 lagde Korfu-deklarationen grundlaget for den nye stat Kongeriget Jugoslavien, som han blev premierminister for, da han i 1918 vendte tilbage til hjemlandet.

Referencer

Eksterne henvisninger 

Politikere fra Serbien
Ulrich von Brockdorff-Rantzau

Ulrich von Brockdorff-Rantzau (29. maj 1869 i Slesvig – 8. september 1928 i Berlin) var en tysk greve og diplomat, der var den første udenrigsminister i Weimarrepublikken og Tysklands ambassadør i USSR i størstedelen af 1920'erne.

von Brockdorff-Rantzau studerede jura i Neuchâtel og Freiburg im Breisgau og blev dr.jur. i 1891. Han gjorde frem til 1893 tjeneste i den preussiske hær, hvor han fik rang af sekondløjtnant. Efter sin morfar arvede han godset Annettenhöhe tæt ved Slesvig by. Han indtrådte derefter i udenrigstjenesten og var fra 1897 til 1901 sekretær ved Tysklands ambassade i Skt. Petersborg. I 1901 blev han forflyttet til Wien, og fra 1909 til 1912 var han tilknyttet generalkonsulatet i Budapest for til sidst at blive ambassadør til Danmark i 1912. I denne periode havde han nære forbindelser til udenrigsminister Erik Scavenius, hvilket var af stor betydning for Danmarks bestræbelser for at føre neutralitetspolitik under krigen. Som ambassadør foretog han jævnligt indberetninger til Auswärtiges Amt om de politiske forhold i Danmark. Han vendte i 1918 hjem og blev udenrigsminister i Tysklands første SPD-ledede regering under Philipp Scheidemann, men sad dog kun frem til 1919. Politisk var han patriot og havde en stærk nationalfølelse.

Kilder og eksterne henvisninger 

 Om Ulrich von Brockdorff-Rantzau på Grænseforeningens hjemmeside

Diplomater fra Tyskland
Politikere fra Weimarrepublikken
Ulrich
Ulrich
Godsejere fra Slesvig og Holsten
Jurister fra Tyskland
Ambassadører fra Tyskland
Grever fra Tyskland
Nicolaj Bang

Nicolaj Bang (født 16. marts 1980 i Randers) er bachelor i jura fra Aarhus Universitet. 

I 2017 blev han valgt som formand for Patientforeningen.

Bang har været medlem af regionsrådet i Region Midtjylland for Det Konservative Folkeparti siden valget 2013.

Bang har desuden været folketingskandidat for Konservative i Århus Nordkredsen fra 2007 til 2013.

Nicolaj Bang har siddet i ledelsen for Konservativ Ungdom fra 2006-2008 og var formand for de studenterpolitiske organisationer Konservative Jurister (2006-2007) og Konservative Studenter i Aarhus (2007-2008). Fra 28. marts 2008 til 2012 var han landsformand for Konservative Studerendes Landsorganisation.

Referencer

Eksterne henvisninger 
 Nicolaj Bangs hjemmeside

Politikere fra Det Konservative Folkeparti
Regionsrådsmedlemmer fra Det Konservative Folkeparti
Personer fra Randers
Ismejeri

Ismejeri  (ismælkeri), var en virksomhed og senere en forretning, der blandt andet solgte is til isskabe (forløberen til køleskabet). Da det i 1970'erne blev almindeligt i Danmark at have et køleskab i hjemmet forsvandt ismejerierne.

Historie 
Virksomheden var baseret på et mælkerisystem, der i 1864 blev udformet af den svenske godsejer J.G. Schwarts (1819 – 1885) .

Systemet, (meget udbredt før man kunne foretage centrifugering af mælk) var baseret på at mælk hensættes til flødesætning ( udskilning af fløde) i spande nedsat i et vandbad afkølet med knust is.

En videreudvikling af systemet fandt sted i Danmark i de kommende år og fik stor betydning for de danske husholdninger i forbindelse med at de danske mejerier begyndte at drive mælkeudsalg.

Centrifugerne, som holdt deres indtog i 1880erne i de fleste landmejerier, overtog funktionen, udskillelse af fløde fra mælk, hvilket betød at mange bymejerier oprettede udsalg som populært blev kaldt ismejerier, dette på grund af den påbegyndte mekanisering af mejerierne (sikkerhed for forbrugeren, som kunne være fysisk udsat på grund af de dengang drivremsdrevne centrifuger). 

I de kommende år blev mejeridriften nedsat og stoppede helt, medens ismejerierne/ mælkeudsalgene fortsatte med et efterhånden større salgssortiment, mælk, fløde og osteprodukter som den primære salgsvare, senere også isstænger og i nogle tilfælde køleskabe samt forskellige kolonialvarer, eksempelvis kaffe, brød, kornprodukter etc.

Ved supermarkedernes fremkomst i 1960erne, fik ismejerierne hård konkurrence på deres produktsortiment. Mange forretninger af denne art forsvandt de efterfølgende år.

Note 

Kulturhistorie
Virksomhedshistorie
Mejerier